Publication: Magyar Közlöny
Issue: MK-2005-171 (Year: 2005, Number: 171)
Era: 2004-2010
Section: összes foglalkoztatott létszáma 10 fõnél kevesebb és megfelel a 2004. évi XXXIV. törvény (KKVtv.) 3. § (3) bekezdésében foglaltaknak és nem minõsül az (1), illetve (2) bekezdése szerint kis- vagy középvállalkozásnak.
Paragraph Index: 309

1.B.65.4 sorban kell a Felügyeleti mérlegben szerepeltetni. 9.5. A hitelintézet tulajdonába került letéti igazolásokat (angolszász területen depository receipt: GDR – Global Depository Receipt, ADR – American Depository Receipt) a mögöttes értékpapíroknak megfelelõ szektornál kell jelenteni a megfelelõ sorban. 9.6. A megbízásból vezetett devizaszámlák esetében a hó végén a megbízott hitelintézetnél maradt valutakészletnél is a fentiekkel azonos módon kell eljárni: a valutakészletet a megbízott hitelintézetnek a valutakészletében kell jelenteni, s a megbízó hitelintézettel szemben ebbõl eredõ kötelezettségét hitelintézettel szembeni passzív elszámolásként kell kimutatni. 9.7. A megvásárolt követelések és a leszámítolt váltók helyét a Felügyeleti mérlegben az dönti el, hogy a végsõ 2005/171/II. szám adós melyik szektorba tartozik, függetlenül a visszkeresettõl. A megvásárolt követelések között a faktorálásból és a forfetírozásból eredõ követelések szerepelhetnek. (A megvásárolt hitelek az eredeti adósnak megfelelõ szektorral szembeni hitelek között szerepeltetendõk, a hitelek eredeti lejáratának megfelelõ helyen, feltéve, hogy eladásakor nem módosították az eredeti szerzõdést.) A megvásárolt követelés lejárat szerinti besorolásakor a követelés-megvásárláskor nyújtott hitel eredeti lejáratát (és nem a megvásárolt követelés eredeti lejáratát) kell figyelembe venni. 9.8. A pénzügyi eszközök valódi penziós ügylet keretében történt eladásából keletkezett pénzbevételt a hitelintézet kötelezettségeként a források között, a vagyontárgyak valódi penziós ügylet keretében történt vásárlásából keletkezett követeléseket az eszközök között a megfelelõ szektoroknál kijelölt sorokban kell hozni. A Felügyeleti mérlegben a valódi penziós ügyletekre vonatkozó soroknak tartalmazniuk kell az Szkr. 21. § (3) bekezdésben felsorolt egyéb határidõs, swap és opciós ügyletek lezárása elõtti pénzmozgásokból származó, mérlegtételként kimutatandó követeléseket, illetve kötelezettségeket is. 9.9. A pénzügyi eszközök nem valódi penziós ügylet keretében történõ átadását/átvételét a számviteli elõírásoknak megfelelõen tényleges eladásként/vételként kell kezelni a Felügyeleti mérlegben is, azaz összege kikerül a penzióba adó mérlegébõl és mérlegen kívüli tételként (a visszavásárlási kötelezettségek között) szerepel. (A nem valódi penziós ügyletek szabályai szerint kerül elszámolásra a szállításos repóügylet is.) 9.10. Az értékpapírok kölcsönzése esetén az értékpapír kölcsönbeadásából eredõ értékpapír-követelést a hitelek, az értékpapírok kölcsönbevételébõl eredõ értékpapír-kötelezettséget a felvett hitelek között kell jelenteni.

Source: https://magyarkozlony.hu/hivatalos-lapok/cc55bf5e9cdda2583f6e1132c33d135c72417f90/dokumentumok/c090098feb6daa75ed35cc6dfdace37fc03cc91c/letoltes